دۆنیڵ مالین
دۆنیڵ مالین (لەدایکبووی ١٩ی کانوونی دووەمی ١٩٩٩) یاریزانێکی تۆپی پێی پیشەگەری ھۆڵەندییە کە یاری دەکات وەک ھێرشبەر لە خولی بۆندسلیگا بۆ یانەی بۆروسیای دۆرتمۆند و ھەڵبژاردەی تۆپی پێی ھۆڵەندا. مالین ھەروەھا لە ئاستی لاواندا بۆ ئەیاکس و ئەرسیناڵ یاری کردووە.

کاروانی یانە

کاروانی سەرەتایی 
لە شاری ڤیێرینگن لە ھۆڵاندز کرۆن لەدایکبووە، مالین لە ساڵی ٢٠٠٧ دەستی بە کاروانی پیشەگەری کرد لەگەڵ ئەیاکس. سەرەڕای بەرەنگاربوونەوەیەکی زۆر لەلایەن ئەیاکسەوە، لە ساڵی ٢٠١٥ ئەیاکسی بەجێھێشت بۆ ئەوەی بچێتە یانەی ئینگلیزی ئەرسیناڵ. مالین ھاتە چووە ئەوێ بەھۆی ئەوەی ئەرسیناڵ یاریزانانی وەک تیێرری ھێنری و دێنیس بێرگکامپ یاری بۆ کردبوون.

ئەرسیناڵ 

مالین دەستی کرد بە یاریکردن بۆ پێکھاتەی لاوانی ئەرسیناڵ لە خولی لاوانی پریمەرلیگ لەگەڵ جامی لاوەکانی یەکێتی تۆپی پێی ئینگلتەرا و خولی لاوانی ئەورووپا لە وەرزی ٢٠١٥–١٦. دەستی کرد بە دەرخستنی بەھرەی سەرنجڕاکێش لە وەرزی یەکەمی بۆ گەنەرز. گۆڵێکی تۆمارکرد لە چارەکی کۆتایی جامی لاوانی ئینگلتەرا لە دەرەوەی یاریگای خۆیان بەرامبەر کۆنڤێنتری سیتی کە ئەرسیناڵ بە لێدانی یەکلاکەرەوە یارییەکەی بردەوە بە یەدەگ بەشداری کرد و ھاتە یاریگاوە، گۆڵێکی تۆمارکرد بەرامبەر مانچستەر سیتی لە پێش کۆتایی جامی لاوانی ئینگلتەرا ٢٠١٦ لە یاریگای ئیمارات. و ٣٠ یاری کرد لە وەرزەکەدا، ١٤ گۆڵی تۆمارکرد. لە وەرزی ٢٠١٦–١٧، مالین زۆر بەکارھێنرا لە باڵی ھێرشبردن، و لە گەشتی پێش وەرزی ٢٠١٧–١٨ی یانەکە بۆ ئوسترالیا و چین بەشدار بوو. یەکەمین یاری خۆی بۆ ئەرسیناڵ ئەنجامدا لە بردنەوەی ٢–٠ بەرامبەر سیدنی لە ١٣ی تەممووز.

ئاییندھۆڤن 
مالین لەلایەن ئەرسیناڵەوە فرۆشرا بۆ ئاییندھۆڤن لە کۆتایییەکانی ئابی ٢٠١٧.

مالین بەردەوام بوو لە یاریکردن وەک یاریزانێکی باڵی ھێرشبردن بۆ لاوانی ئەیاکس. لە ٢٤ی تشرینی دووەمدا، مالین دوو گۆڵی تۆمارکرد بۆ لاوانی ئەیاکس لە بردنەوەی ٦–٠ بەرامبەر تێلستار. لە ٢٧ی تشرینی دووەمدا جارێکی تر گۆڵی تۆمارکرد لە بردنەوەی ٣–٠ی ئاییندھۆڤنی دووەم بەرامبەر یانەی ئۆس. مالین گۆڵی تۆمارکرد و ئەسیستێکی کرد لە دۆڕاندنی ٣–٢ی تیمی دووەمی ئاییندھۆڤن بەرامبەر فۆرچونا لە ٤ کانوونی یەکەم
لە ١٢ی کانوونی یەکەمدا جارێکی تر گۆڵێکی تۆمارکرد لە یارییەکدا لە دەرەوەی یاریگای خۆیان بەرامبەر گۆ ئەھێد ئێگڵز. مالین دواتر ناوی لە باشترین پێکھاتەی ھەفتەکەدا ھات.

مالین خەڵاتی برۆنزی بۆڵی پێبەخشرا وەک باشترین بەھرە بۆ ماوەی دووەمی وەرزی ٢٠١٧–١٨ خولی پلە دوو لە ٢٩ی کانوونی دووەمی ٢٠١٨. یەکەمین یاری خۆی بۆ ئاییندھۆڤن ئەنجامدا لە بردنەوەی ٤–٠ی خولی نایابی ھۆڵەندا بەرامبەر زوۆلی لە ٣ی شوبات.مالین دواتر لەگەڵ یانەکەی نازناوی خولی نایابی ھۆڵەندای ٢٠١٨یان بەدەست ھێنا. ھەروەھا کۆتایی بە وەرزی٢٠١٧–١٨ ھێنا وەک گۆڵکاری لاوانی ئاییندھۆڤن.

لە ١٤ی ئەیلوولی ٢٠١٩، مالین ھەر ٥ گۆڵەکەی ئاییندھۆڤنی تۆمارکرد کاتێک ڤیتێسیان تێکشکاند. لە ٢٩ی تشرینی یەکەمی ٢٠٢٠دا، گۆڵێکی تۆمارکرد لە بردنەوەی ٢–١ لە دەرەوەی یاریگای خۆیان بەرامبەر ئۆمۆنیا لە خولی ئەورووپا ٢٠١٢٠–٢١ مالین باشترین وەرزی خۆی بۆ ئاییندھۆڤن لە وەرزی ٢٠٢٠–٢١ ئەنجامدا، کە لە ٣٢ یاری دا ١٩ گۆڵی تۆمارکرد و یانەکەی لە پلەی دووەمدا کۆتای بە وەرزەکە ھێنا. ٨ گۆڵی دیکەی زیاد کرد لە خولی ئەورووپا و جامی ھۆڵەندا تۆمار کرد و ھەروەھا ١٠ ئەسیستی تۆمارکرد، کە تایبەتمەندییەکانی وەک ھێرشبەرێکی فرە لایەنی دەرخست.

بۆروسیا دۆرتمۆند 
لە ٢٧ی تەممووزی ٢٠٢١، مالین گواسترایەوە بۆ خولی بۆندسلیگا و بۆ یانەی بۆروسیای دۆرتمۆند، گرێبەستێکی بۆ ماوەی پێنج ساڵ واژوو کرد.

کاروانی نێودەوڵەتی

لاوان 

لە ھۆڵەندا لەدایکبووە، مالین بە ڕەچەڵەک سووریامییە. لە کاتی یۆرۆی خوار ١٧ ساڵان لە ساڵی ٢٠١٦ کە لە ئازەربایجان بەڕێوەچوو، مالین بەدرێژایی پاڵەوانێتییەکە یاری کرد کە ئۆرەینجەکان (ھۆڵەندا) گەیشتنە پێش کۆتایی. ئەو بەردەوام بوو لە یاریکردن بۆ تیمی خوار ١٨ ساڵی ھۆڵەندا. ھەروەھا لە کانوونی یەکەمی ٢٠١٦دا بانگکرا بۆ پێکھاتەی ھۆڵەندا بۆ جامی ئەورووپی خوار ١٩ ساڵان لە ٢٠١٧دا لە ئازاری ٢٠١٧، مالین لە خولەکی ٨٦ی یارییەکدا گۆڵی تۆمارکرد بۆ تیمی خوار ١٨ ساڵان بەرامبەر ئوسترالیا بۆ یەکسانکردنەوەی یارییەکە ١–١.

ئەو بەشێک بوو لە پێکھاتەی ھۆڵەندا کە بەشداری لە یارییەکی چوار تیپدا کرد، لە خولەکی ٩٠دا گۆڵی یەکسانکردنەوەی تۆمار کرد بەرامبەر پورتوگال و پاشان دوو گۆڵی تۆمارکرد لە یارییەکدا کە ٩–٠ لە فینلەندایان بردەوە.لە کاتی پاڵەوانێتی یۆرۆ خوار ١٩ ساڵان لە ٧ی تشرینی یەکەمدا، مالین گۆڵێکی بۆ یانەی خوار ١٩ ساڵانی ھۆڵەندا تۆمارکرد بۆ ئەوەی لە یاریگای خۆیان سەرکەوتن بە دەست بھێنن ٢–٠ لە بەرامبەر ھەنگاریا. دوای دوو ڕۆژ، مالین لە کاتی زیادکراودا گۆڵێکی تۆمارکرد بۆ یەکسانرکدنەوەی یارییەکە ٢–٢ لەگەڵ سلۆڤینیا، واتە ھۆڵەندا وەک یەکەمی کۆمەڵەکە ھات و سەرکەوت بۆ پاڵەوانێتی یۆرۆی خوار ١٩ ساڵان.
لەگەڵ ئەوەی ئەنجام ١–١ بوو لە یاری دۆستانەی بەرامبەر ئیتاڵیا خوار ١٩ ساڵان، مالین بە لێدانی ڕاستەوخۆ گۆڵی بردنەوەی تۆمار کرد لە ٩ی تشرینی دووەم. پاشان مالین دوو گۆڵی بۆ ھۆڵەندا تۆمارکرد لە یارییەکی دۆستانەدا لە دەرەوەی یاریگای خۆیان بەرامبەر سڕبیا.

پێکھاتەی یەکەم 
مالین یەکەمین یاری خۆی بۆ ھەڵبژاردەی تۆپی پێی ھۆڵەندا ئەنجامدا لە ٦ی ئەیلوولی ٢٠١٩، لە پاڵاوتنەکانی یۆرۆ ٢٠٢٠ ی ئەورووپا بەرامبەر ئەڵمانیا لە ھامبۆرگ. لە خولەکی ٥٨ ھاتە یاریگاوە و سێیەم گۆڵی تیپەکەی تۆمارکرد لە بردنەوەی ٤–٢.

شێوازی یاریکردن 
مالین یاریزانێکی زۆر خێرایە کە شارەزایییەکی گەورەی ھەیە لە تێپەڕین لە یاریزانی بەرامبەر و توانایەکی باشی ھەیە بۆ تۆمارکردنی گۆڵ. مالین لەلایەن ڕاھێنەری پێشووی لاوانی ئەیاکس برایین تێڤرێدین بەراورد دەکرا ھێرشبەری چیلی ئەلێکس سانچێز.

ئاماری کاروانی وەرزشی

یانە

نێودەوڵەتی

نازناوەکان 
ئاییندھۆڤن
 خولی نایابی ھۆڵەندا: ٢٠١٧–١٨

تاکەکەسی
 برۆنز بۆڵ: ٢٠١٧–١٨ خولی لاوان

سەرچاوەکان 

یاریزانانی تۆپی پێی دوور لە وڵات لە ئەڵمانیا
یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی ھۆڵەندی
یاریزانانی یانەی تۆپی پێی ئارسناڵ
یاریزانانی تۆپی پێی ھۆڵەندی
زیندووان
لەدایکبووانی ١٩٩٩